77. ΠΡΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ υπ΄  αριθ. 51  της 21/22 Μαΐου 1990 (ΦΕΚ Α΄76)  Μετατροπή πέντε κενών θέσεων με τριετή θητεία ή με σχέση εργασίας ιδ. δικαίου σε ισάριθμες θέσεις ειδικών συμβούλων- ειδικών συνεργατών στη Γραμματεία του Υπουργικού Συμβουλίου και τροποποίηση διατάξεων της Π.Υ.Σ αριθ. 154/13. 12. 1985. Με την παρ. 4 της Π.Υ.Σ. 142/30-30 Σεπτ. 1993 (ΦΕΚ Α΄169), κατωτ. αριθ. 82α, ορίστηκε ,ότι οι 5 θέσεις ειδικών συμβούλων – συνεργατών, που έχουν συσταθεί με την άνω Π.Υ.Σ. 51/1990, είναι θέσεις με σχέση εργασίας ιδιωτικού δικαίου αορίστου χρόνου και διέπονται από τις διατάξεις, που ισχύουν για το ειδικό επιστημονικό προσωπικό του Π.Δ. 410/1988. ΄Εχοντας υπόψη: 1.Τις διατάξεις των άρθρ. 7 και 13 παρ. 4 του Νόμ. 1558/1985 « Κυβέρνηση και Κυβερνητικά ΄Οργανα» (ΕτΚ Α΄137/85).  2.Τις διατάξεις Π.Υ.Σ. αριθ. 154/13.12/. 85 «Διάρθρωση, αρμοδιότητες και προσωπικό της Γραμματείας του Υπουργικού Συμβουλίου»  (ΕτΚ, Α 1/86), όπως τροποποιήθηκε με την Π.Υ.Σ αριθ. 65/23.5.86 (ΕτΚ.Α. 70/86).  3.Τις διατάξεις του άρθρ. 17 του Νόμ. 1505 /1984 «Αναδιάρθρωση μισθολογίου προσωπικού της Δημόσιας Διοίκησης και άλλες συναφείς διατάξεις» (ΕτΚ, Α194/84), όπως τροποποιήθηκαν από τις διατάξεις του άρθρ. 7 του Νόμ. 1810/1988 «Για τη συμπλήρωση  και βελτίωση του Νόμ. 1505/84 και άλλες διατάξεις»  (ΕτΚ, Α 223/88).  4.Τη σχετική πρόταση του Πρωθυπουργού, αποφασίζει: Άρθρ.1.-1.Καταργούνται 4 κενές θέσεις προσωπικού της Γραμματείας του Υπουργικού Συμβουλίου με τριετή θητεία και βαθμό Γ΄ που έχουν συσταθεί με τις διατάξεις του άρθρ. 4 παρ. 1-3 της Π.Υ.Σ. αριθ. 154/86, όπως αντικαταστάθηκαν από τις διατάξεις της Π.Υ.Σ. αριθ. 65/86, καθώς και μια (1) κενή θέση ειδικού συνεργάτη με σχέση εργασίας ιδιωτικού δικαίου που έχει συσταθεί με τις διατάξεις των παρ. 4 και 5 του αρθρ. 4 της Π.Υ.Σ. αριθ. 154/86. 2.Συνιστώνται στη Γραμματεία του Υπουργικού Συμβουλίου 5 ενιαίες θέσεις ειδικών συμβούλων – ειδικών συνεργατών.  3.Ο διορισμός και η παύση των ειδικών συμβούλων –ειδικών συνεργατών της προηγούμενης παραγράφου γίνεται με απόφαση του Πρωθυπουργού, η οποία δημοσιεύεται σε περίληψη, στην Εφημερίδα της Κυβερνήσεως.  4.Οι αποδοχές των ειδικών συμβούλων ορίζονται για τους κατόχους διδακτορικού διπλώματος στο 95%, για τους κατόχους – αναγνωρισμένου τίτλου μεταπτυχιακών σπουδών στο 90% και για τους κατόχους πτυχίου Ανωτάτης Σχολής ή Τμήματος ΑΕΙ στο 85% του συνόλου των πάσης φύσεως αποδοχών που αντιστοιχούν κάθε φορά στον 1ο βαθμό ειδικών θέσεων. Οι αποδοχές των ειδικών συνεργατών ορίζονται για τους κατόχους διδακτορικού διπλώματος στο 85%, για τους κατόχους αναγνωρισμένου  τίτλου μεταπτυχιακών σπουδών στο 80% και για τους κατόχους πτυχίου Ανωτάτης Σχολής ή τμήματος ΑΕΙ στο 75% του συνόλου των πάσης φύσεως αποδοχών που αντιστοιχούν κάθε φορά στον 1ο βαθμό ειδικών θέσεων.  5.Σε περίπτωση ανάθεσης καθηκόντων οι αποδοχές των ειδικών συμβούλων  ή ειδικών συνεργατών δεν μπορούν να υπερβούν το 50% των αποδοχών της κύριας θέσης τους.  6.Η κατοχή θέσης ειδικού συμβούλου ή ειδικού συνεργάτη δεν είναι ασυμβίβαστη με την ιδιότητα του δικηγόρου, ούτε αναστέλλει την άσκηση του δικηγορικού λειτουργήματος, εφαρμοζομένων κατά τα λοιπά των διατάξεων του Κώδικα Δικηγόρων.  («7.Οι διατάξεις των παρ. 8 του άρθρ. 30 και 4 του άρθρ.33 του Νόμ. 1558/1985 εφαρμόζονται αναλόγως και για τους ειδικούς συμβούλους – ειδικούς συνεργάτες  της Γραμματείας του Υπουργικού Συμβουλίου»).  Η παρ.7 προστέθηκε από την ΠΥΣ 130/16-17 Οκτ. 1991 (ΦΕΚ Α΄157), η οποία όμως στη συνέχεια καταργήθηκε από το τελευταίο εδάφιο της παρ. 4 της Π.Υ.Σ. 142/30-30 Σεπτ. 1993 (ΦΕΚ Α΄169), κατωτ. αριθ.82α. ΄Αρθρ.2.-(Αντικαθίσταται το άρθρ. 6 της Π.Υ.Σ. 154/85, ανωτ. αριθ. 74).  